****

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ Μελέτη:**

**ΔΗΜΟΣ ΜΟΣΧΑΤΟΥ-ΤΑΥΡΟΥ** **Προμήθεια Υποσυστημάτων Επέκτασης**

Δ/ΝΣΗ ΟΙΚΟΝΟΜΙΚΩΝ ΥΠΗΡΕΙΩΝ **Εφαρμογών Οικονομικών Υπηρεσιών**

Κοραή 36 & Αγ. Γερασίμου, Τ.Κ.183.45

Τηλ.: 213-2019627 **Αρ. μελέτης: 50/2024**

**Προϋπολογισμός: 31.830,80 €**

**ΜΕΛΕΤΗ ΓΙΑ ΤΗΝ**

**«ΠΡΟΜΗΘΕΙΑ ΥΠΟΣΥΣΤΗΜΑΤΩΝ ΕΠΕΚΤΑΣΗΣ ΕΦΑΡΜΟΓΩΝ ΟΙΚΟΝΟΜΙΚΩΝ ΥΠΗΡΕΣΙΩΝ»**

|  |  |
| --- | --- |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | **25.670,00 €** |
| **Φ.Π.Α. (24%)** | **6.160,80 €** |
| **ΣΥΝΟΛΙΚΗ ΔΑΠΑΝΗ** | **31.830,80 €** |
| **ΧΡΗΜΑΤΟΔΟΤΗΣΗ** | **---** |
| **Κ.Α. ΠΡΟΫΠΟΛΟΓΙΣΜΟΥ** | Κ.A. 10.7134.0002  **– Προμήθεια μηχανογραφικού εξοπλισμού (software)** |
| **CPV** | **48000000-8: Πακέτα λογισμικού και συστήματα πληροφορικής** |
| **ΑΡΙΘΜΟΣ ΜΕΛΕΤΗΣ** | **/ 2024** |
| **ΤΡΟΠΟΣ ΕΚΤΕΛΕΣΗΣ** | **Διατάξεις του Ν. 4412 / 2016 όπως τροποποιήθηκε και ισχύει** |

**ΠΕΡΙΕΧΟΜΕΝΑ**

* Τεχνική Έκθεση
* Τεχνικές Προδιαγραφές
* Προϋπολογισμός
* Συγγραφή υποχρεώσεων
* Τιμολόγιο

**ΤΕΧΝΙΚΗ ΕΚΘΕΣΗ**

Η παρούσα μελέτη αφορά στην Προμήθεια Υποσυστημάτων με σκοπό την μηχανογραφική επέκταση της λειτουργικότητας της Οικονομικής Υπηρεσίας του Δήμου Μοσχάτου - Ταύρου καθώς και στις απαραίτητες παρεχόμενες υπηρεσίες για την πλήρη εφαρμογή των υπό προμήθεια εφαρμογών, ήτοι, παροχή υπηρεσιών εγκατάστασης –ανάλυσης αναγκών - παραμετροποίησης- ελέγχων και δοκιμών διαλειτουργικότητας με τους τρίτους φορείς (Τράπεζα, Gov Hub της ΚΕΔΕ), υποστήριξης πιλοτικής και παραγωγικής λειτουργίας και τεχνικής συμβουλευτικής υποστήριξης με επιτόπια ή/και με απομακρυσμένη σύνδεση.

Ειδικότερα απαιτείται η προμήθεια των κάτωθι υποσυστημάτων:

1. Διασύνδεση της εφαρμογής ΤΑΠ (Τέλους Ακίνητης Περιουσίας) με την διαδικτυακή πλατφόρμα <https://tetragonika.govapp.gr> της ΚΕΔΕ.
2. Διασύνδεση Οικονομικής Διαχείρισης με σύστημα Εντολών Πληρωμής ΔΙΑΣ
3. Διαύγεια
4. Εφαρμογή Ηλεκτρονικής Τιμολόγησης

Οι απαιτούμενες εφαρμογές πρέπει να διασυνδέονται και να διαλειτουργούν με το υφιστάμενο εν λειτουργία κεντρικό οικονομικό διαχειριστικό σύστημα «Q-Prime/Financials-Οικονομική Διαχείριση» και να αποτελούν υποσυστήματα αυτού.

**ΤΕΧΝΙΚΕΣ ΠΡΟΔΙΑΓΡΑΦΕΣ**

1. **Διασύνδεση της εφαρμογής ΤΑΠ (Τέλους Ακίνητης Περιουσίας) με την διαδικτυακή πλατφόρμα** [**https://tetragonika.govapp.gr**](https://tetragonika.govapp.gr) **της ΚΕΔΕ.**

Να παρέχεται η δυνατότητα διασύνδεσης της εφαρμογής ΤΑΠ (Τέλους Ακίνητης Περιουσίας) που διαθέτει ο Δήμος με την διαδικτυακή πλατφόρμα https://tetragonika.govapp.gr της ΚΕΔΕ, υποδοχής των ηλεκτρονικών αιτήσεων αλλαγής τ.μ. των πολιτών. Μέσω του υποσυστήματος να λαμβάνονται τα στοιχεία των τετραγωνικών μέτρων για τις δηλώσεις που έχουν υποβληθεί οριστικά από τους πολίτες από τη διαδικτυακή πλατφόρμα, ώστε να επικαιροποιηθούν αυτά στην εφαρμογή του Δήμου και να γίνονται οι απαραίτητοι υπολογισμοί.

Σε κάθε ηλεκτροδοτούμενο ακίνητο, πρέπει να υπολογιστούν αναδρομικά από 1/1/2020 τα αντίστοιχα τέλη και να ενημερωθεί με αντίστοιχο αρχείο η ΔΕΔΔΗΕ, ώστε να εκδοθούν οι νέες χρεώσεις για τα δημοτικά τέλη και να αποσταλούν στους πολίτες.

1. **Διασύνδεση Οικονομικής Διαχείρισης με σύστημα Εντολών Πληρωμής ΔΙΑΣ**

Να παρέχεται η δυνατότητα διασύνδεσης της Οικονομικής Διαχείρισης με το σύστημα εντολών πληρωμής ΔΙΑΣ. Με την ενεργοποίηση του Module αυτού, να μπορεί να γίνει διαχείριση πληρωμών οφειλών μέσω εντολών:

* Δυνατότητα παραγωγής κωδικών πληρωμής σύμφωνα με τις προδιαγραφές του συστήματος ΔΙΑΣ, προσαρμοσμένες στις απαιτήσεις του Οργανισμού.
* Δυνατότητα εκτύπωσης και εξαγωγής κωδικών πληρωμής σύμφωνα με τις προδιαγραφές του συστήματος ΔΙΑΣ.
* Δημιουργία απαραίτητων αρχείων μορφοποίησης txt ώστε να είναι δυνατή η ανάγνωση των αρχείων από το σύστημα ΔΙΑΣ.
* Δυνατότητα ανάγνωσης του αρχείου πιστώσεων από το σύστημα ΔΙΑΣ, επεξεργασία αυτού, ενημέρωση οφειλετών και παραγωγή αρχείου αποτελεσμάτων προς απάντηση.
* Αυτόματη επιλογή ονομασίας αρχείου αποτελεσμάτων σύμφωνα με τις προδιαγραφές του συστήματος ΔΙΑΣ.

Διαδικασία Εισαγωγής Πιστώσεων:

* Παραλαβή αρχείου από ΔΙΑΣ.
* Ενημέρωση Εισπράξεων Από Τράπεζες
* Παραγωγή αρχείου αποτελεσμάτων για το σύστημα ΔΙΑΣ
* Αποστολή του αρχείου αποτελεσμάτων στο σύστημα ΔΙΑΣ.

Απαιτούνται όλες οι υπηρεσίες τεχνικής υποστήριξης από τον Ανάδοχο για την ένταξη του Δήμου στο σύστημα ΔΙΑΣ, όπως είναι οι Δοκιμές Ένταξης του Δήμου στο σύστημα ΔΙΑΣ και η Ανταλλαγή αρχείων για όλα τα πιθανά σενάρια.

1. **Σύστημα Διαύγειας**

Το υποσύστημα Διαύγειας ενισχύει την διαφάνεια με την υποχρεωτική ανάρτηση νόμων και πράξεων των Ο.Τ.Α. στο διαδίκτυο.

Απαιτείται η δυνατότητα, μέσα από την εφαρμογή της Οικονομικής Διαχείρισης, της απευθείας ανάρτησης των Αναλήψεων Υποχρεώσεων και των Χρηματικών Ενταλμάτων στη Διαύγεια.

Το σύστημα να δίνει τη δυνατότητα άμεσης αποστολής της απόφασης και των χρηματικών ενταλμάτων στο σύστημα της Διαύγειας.

1. **Εφαρμογή Ηλεκτρονικής Τιμολόγησης (Premium Έκδοση)**

Το υποσύστημα θα πρέπει να καλύπτει τις ανάγκες αυτοματοποιημένης διαχείρισης των ηλεκτρονικών τιμολογίων που αφορούν τον ΟΤΑ και θα καλύπτει τις ανάγκες του Δήμου σύμφωνα με την κείμενη νομοθεσία στο πλαίσιο εκτέλεσης δημοσίων συμβάσεων. Το υποσύστημα θα πρέπει να είναι πλήρως ενσωματωμένο στην εφαρμογή Οικονομικής Διαχείρισης του Δήμου. Θα πρέπει να παρέχει ένα σύνολο ηλεκτρονικών υπηρεσιών προς τα στελέχη του Δήμου, αξιοποιώντας  τα Web Services που παρέχονται από το ΚΕΔ, με σκοπό την αυτοματοποίηση, τη μείωση του φόρτου εργασίας και την αναβάθμιση της επικοινωνίας μεταξύ Δήμου και Αναδόχων.

**Γενικά Τεχνικά Χαρακτηριστικά**

Οι γενικές αρχές που οφείλουν να διέπουν το πληροφοριακό σύστημα είναι:

* Ενσωμάτωση των υποσυστημάτων στις υφιστάμενες εφαρμογές Οικονομικής Διαχείρισης του Δήμου
* Παροχή υπηρεσιών καλής λειτουργίας του Υποσυστήματος από τον Ανάδοχο, για όλη τη διάρκεια της σύμβασης
* Οι τεχνολογίες που θα χρησιμοποιηθούν να είναι συμβατές με διεθνώς αναγνωρισμένα Standard
* Το σύστημα θα πρέπει να εφαρμόζει αρθρωτή αρχιτεκτονική ώστε να επιτρέπονται μελλοντικές επεκτάσεις, αναβαθμίσεις ή αλλαγές διακριτών τμημάτων του λογισμικού.
* Τα επιμέρους υποσυστήματα και λύσεις που θα αποτελέσουν τμήματα της όλης υλοποίησης να ενσωματωθούν, ως ενιαίο περιβάλλον, στις υφιστάμενες εφαρμογές, με στόχο την:
* Επίτευξη της μεγαλύτερης δυνατής ομοιομορφίας στις διεπαφές μεταξύ των διαφόρων υποσυστημάτων και στον τρόπο εργασίας τους, και την
* Επιλογή κοινών και φιλικών τρόπων παρουσίασης, όσον αφορά στις διεπαφές των χρηστών με τις εφαρμογές
* Να αξιοποιεί τα web services που παρέχει το Κέντρο Διαλειτουργικότητας (ΚΕΔ) για λήψη τιμολογίων και αποστολή μηνυμάτων προς τους προμηθευτές
* Να καλύπτει όλες τις προδιαγραφές που απαιτούνται για την χρήση υπηρεσιών από το ΚΕΔ  που αφορούν :
* Την Πολιτική Ορθής Χρήσης Διαδικτυακών Υπηρεσιών του Υπουργείου Ψηφιακής Διακυβέρνησης
* Τη σωστή τήρηση του αρχείου καταγραφής - ιχνηλασιμότητας κλήσεων

**Λειτουργικά Χαρακτηριστικά Υποσυστήματος**

Το τελικό σύστημα θα πρέπει να συμβάλλει στην αναβάθμιση και την διευκόλυνση της λειτουργίας των υπηρεσιών του Δήμου, παρέχοντάς τους τη δυνατότητα ηλεκτρονικής παραλαβής των τιμολογίων και ενσωμάτωσης τους στα υφιστάμενα πληροφοριακά συστήματα τους με σύγχρονα τεχνολογικά εργαλεία.

Πιο αναλυτικά θα πρέπει:

* Να λαμβάνει τα Ηλεκτρονικά τιμολόγια που αφορούν τον Οργανισμό
* Να αποστέλλει μηνύματα προς τους αναδόχους για το στάδιο επεξεργασίας που βρίσκεται το κάθε τιμολόγιο
* Να προβάλει το Ηλεκτρονικό Τιμολόγιο στην οθόνη και να το εκτυπώνει είτε από την κεντρική οθόνη διαχείρισης των ηλεκτρονικών τιμολογίων είτε από το καταχωρημένο τιμολόγιο στο σύστημα του Δήμου
* Να ελέγχει τα βασικά στοιχεία του Ηλεκτρονικού Τιμολογίου και να αποστέλλει στον εκδότη σχετικό μήνυμα που αφορά την αποδοχή, την απόρριψη, την ανάγκη διευκρινήσεων ή την κατάσταση του τιμολογίου στην ροή του οργανισμού (υπό επεξεργασία ή πληρωμένο)
* Να συσχετίζει το Ηλεκτρονικό Τιμολόγιο με την Απόφαση Ανάληψης υποχρέωσης και την σύμβαση του Αναδόχου
* Να εξασφαλίζει όλη την απαραίτητη λειτουργικότητα, ώστε να επιτυγχάνεται η αυτόματη εισαγωγή (import) του Ηλεκτρονικού Τιμολογίου στο σύστημα της Οικονομικής Διαχείρισης του Δήμου και την αποφυγή της πληκτρολόγησης του
* Να έχει την δυνατότητα εντοπισμού του Αναδόχου και εφόσον δεν υπάρχει να δημιουργείται αυτοματοποιημένα η καρτέλα του
* Να δημιουργούνται αυτόματα οι γραμμές του τιμολογίου με την ποσότητα, την τιμή μονάδας, το ΦΠΑ  και να γίνεται αυτόματη συσχέτιση με τα αγαθά που υπάρχουν στην αποθήκη του Οργανισμού
* Να υπάρχει κεντρική φόρμα διαχείρισης όλων των ηλεκτρονικών τιμολογίων, όπου να είναι ευδιάκριτη η κατάσταση του κάθε τιμολογίου
* Να δίνει την δυνατότητα στον χρήστη να εφαρμόζει διάφορα κριτήρια αναζήτησης  και να λαμβάνει τις αντίστοιχες αναφορές

Επίσης στο πλαίσιο της προμήθειας του υποσυστήματος και για την πλήρη λειτουργία αυτού, ο Ανάδοχος θα πρέπει:

* να προσφέρει υπηρεσίες ανάλυσης, παραμετροποίησης και εγκατάστασης του συστήματος
* να προσφέρει υπηρεσίες προσαρμογής των ροών εργασίας για την διαχείριση των Ηλεκτρονικών Τιμολογίων σύμφωνα με το οργανόγραμμα του  φορέα

**Παρεχόμενες Υπηρεσίες**

Βάσει των ειδικών τεχνολογικών αναγκών του Δήμου, ο ανάδοχος θα αναλάβει τις απαραίτητες παρεχόμενες υπηρεσίες για την πλήρη και παραγωγική λειτουργία των υπό προμήθεια υποσυστημάτων, ήτοι, παροχή υπηρεσιών εγκατάστασης, παραμετροποίησης - ελέγχων και δοκιμών διαλειτουργικότητας με τους τρίτους φορείς, τεχνικής υποστήριξης πιλοτικής και παραγωγικής λειτουργίας και επιτόπια ή/και με απομακρυσμένη σύνδεση τεχνική συμβουλευτική υποστήριξη, επιμερίζονται δε σε υπηρεσίες:

* εγκατάστασης/ ανάλυσης απαιτήσεων
* παραμετροποίησης - προσαρμογής/ διαλειτουργικότητας / υλοποίησης
* εκπαίδευσης υπαλλήλων
* τεχνικής υποστήριξης πιλοτικής και παραγωγικής λειτουργίας
* τεχνικής, συμβουλευτικής υποστήριξης

Η εκτέλεση της προμήθειας θα γίνει σύμφωνα με τις διατάξεις του Ν.4782/2021, όπου έχουν ισχύ και Ν. 4412/2016 (Φ.Ε.Κ. 147Α’/08.08.2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» με ειδική μνεία στο άρθρο 32 περί απευθείας ανάθεσης χωρίς προηγούμενη δημοσίευση αλλά κατόπιν διαπραγμάτευσης η οποία εδράζεται στη μοναδικότητα το αναδόχου και η οποία με τη σειρά της οφείλεται σε τεχνική αποκλειστικότητα πηγάζουσας εκ πνευματικών δικαιωμάτων επί του προϊόντος.

**ΠΙΝΑΚΑΣ ΕΝΔΕΙΚΤΙΚΟΥ ΠΡΟΫΠΟΛΟΓΙΣΜΟΥ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ**  **ΜΟΝΑΔΑΣ (€)** | **ΣΥΝΟΛΟ**  **(€)** |
| 1. **ΠΡΟΜΗΘΕΙΑ ΕΦΑΡΜΟΓΩΝ** | | | | | |
| 1.1 | **Υποσύστημα Διασύνδεσης της εφαρμογής ΤΑΠ με την διαδικτυακή πλατφόρμα**  <https://tetragonika.govapp.gr> της ΚΕΔΕ**.** | Τεμ. | 1 | 3.900,00 | **3.900,00** |
| 1.2 | **Υποσύστημα Διασύνδεσης Οικονομικής Διαχείρισης με σύστημα Εντολών Πληρωμής ΔΙΑΣ** | Τεμ. | 1 | 1.900,00 | **1.900,00** |
| 1.3 | **Υποσύστημα Διαύγειας** | Τεμ. | 1 | 1.000,00 | **1.000,00** |
| 1.4 | **ΕΦΑΡΜΟΓΗ ΗΛΕΚΤΡΟΝΙΚΗΣ ΤΙΜΟΛΟΓΗΣΗΣ (Premium Έκδοση)** | Τεμ. | 1 | 9.950,00 | **9.950,00** |
| **ΥΠΟΣΥΝΟΛΟ Α** | | | | | **16.750,00** |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ**  **ΜΟΝΑΔΑΣ (€)** | **ΣΥΝΟΛΟ**  **(€)** |
| **2. ΥΠΗΡΕΣΙΕΣ (ΠΑΡΑΜΕΤΡΟΠΟΙΗΣΗΣ / ΠΡΟΣΑΡΜΟΓΗΣ ΣΥΣΤΗΜΑΤΟΣ - ΕΚΠΑΙΔΕΥΣΗ ΧΡΗΣΤΩΝ - ΥΠΟΣΤΗΡΙΞΗ ΠΑΡΑΓΩΓΙΚΗΣ ΛΕΙΤΟΥΡΓΙΑΣ)** | | | | | |
| 2.1 | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής Λειτουργίας **Υποσυστήματος Διασύνδεσης της εφαρμογής ΤΑΠ με την διαδικτυακή πλατφόρμα της ΚΕΔΕ.** | Ώρες | 21 | 50,00 | **1.050,00** |
| 2.2. | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής **Λειτουργίας Υποσυστήματος Διασύνδεσης Οικονομικής Διαχείρισης με Σύστημα ΔΙΑΣ.** | Ώρες | 28 | 50,00 | **1.400,00** |
| 2.3 | Υπηρεσίες Παραμετροποίησης/Προσαρμογής – Εκπαίδευσης **Υποσυστήματος Διαύγειας.** | Ώρες | 7 | 50,00 | **350,00** |
| 2.4 | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής Λειτουργίας **Εφαρμογής Ηλεκτρονικής Τιμολόγησης.** | Ώρες | 102 | 60,00 | **6.120,00** |
| **ΥΠΟΣΥΝΟΛΟ Β** | | | | | **8.920,00** |
|  | | | | |  |
| **ΣΥΝΟΛΙΚΗ ΚΑΘΑΡΗ ΑΞΙΑ** | | | | | **25.670,00 €** |
| **Φ.Π.Α. 24%** | | | | | **6.160,80 €** |
| **ΓΕΝΙΚΟ ΣΥΝΟΛΟ** | | | | | **31.830,80 €** |

Η εκτιμώμενη αξία της προμήθειας που περιγράφεται παραπάνω ανέρχεται στο ποσό των **25.670,00 €** «Είκοσι πέντε χιλιάδων εξακοσίων εβδομήντα ευρώ» πλέον Φ.Π.Α. 24% (6.160,80 €), ήτοι συνολικού **προϋπολογισμού 31.830,80€** «Τριάντα μία χιλιάδες οκτακόσια σαράντα τρία ευρώ και είκοσι λεπτά).

H προμήθεια καθώς και οι προαναφερόμενες υπηρεσίες θα παρασχεθούν σταδιακά βάσει χρονοδιαγράμματος, έως 31/12/2024.

Η δαπάνη θα βαρύνει τον Κ.A. 10.7134.0002 κατά το ποσό  **31.830,80 €** συμπεριλαμβανομένου 24% ΦΠΑ του ισχύοντος προϋπολογισμού του οικονομικού **έτους 2024**.

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο: Αντικείμενο προμήθειας**

Η παρούσα συγγραφή υποχρεώσεων αφορά την προμήθεια Υποσυστημάτων με σκοπό την μηχανογραφική επέκταση της λειτουργικότητας της Οικονομικής Υπηρεσίας του Δήμου Μοσχάτου - Ταύρου

Εργοδότης θα ονομάζεται ο Δήμος Μοσχάτου - Ταύρου και ανάδοχος θα ονομάζεται ο οικονομικός φορέας στον οποίο θα ανατεθεί η εκτέλεση της προμήθειας, βάσει της προσφοράς του.

**Άρθρο 2ο: Ισχύουσες διατάξεις**

Η προμήθεια θα πραγματοποιηθεί σύμφωνα με τις διατάξεις:

1. του Ν.4412/16 *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*,
2. του Ν.3463/06 *«Κύρωση του Κώδικα Δήμων και Κοινοτήτων»* και ιδίως του άρθρου 209,
3. του Ν.3852/10 *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,*
4. του Ν.4555/18 *«Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] -Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.»,*
5. του Ν.4270/14 *«Αρχές δημοσιονομικής διαχείρισης και εποπτείας (εν­σωμάτωση της Οδηγίας 2011/85/ΕΕ) – δημόσιο λογι­στικό και άλλες διατάξεις»,*
6. του Π.Δ. 80/16 *«Ανάληψη υποχρεώσεων από τους Διατάκτες»,*
7. του Ν.4013/11 «*Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Συμβάσεων και άλλες διατάξεις»,*
8. της Κ.Υ.Α. 76928/21*«Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)»,*
9. του Ν.4727/20 *«Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις.»*, κεφάλαιο ΙΑ΄ ΨΗΦΙΑΚΗ ΔΙΑΦΑΝΕΙΑ – ΠΡΟΓΡΑΜΜΑ ΔΙΑΥΓΕΙΑ – άρθρα 75 έως 83 (κατάργηση Ν.3861/10)*,*
10. του Ν.2690/99 *«Κύρωση του κώδικα διοικητικής διαδικασίας και άλλες διατάξεις»,*
11. της παραγράφου Z’ του άρθρου 1 του Ν.4152/13 «Επείγοντα μέτρα εφαρμογής των νόμων 4046/2012, 4093/2012 και 4127/2013».

**Άρθρο 3ο: Έγγραφα της σύμβασης**

Τα έγγραφα της σύμβασης, κατά σειρά ισχύος, είναι:

* Το συμφωνητικό
* Η παρούσα μελέτη
* Η απόφαση ανάθεσης
* Η προσφορά του αναδόχου συμπεριλαμβανομένων των αποδεικτικών μέσων

**Άρθρο 4ο: Προϋποθέσεις συμμετοχής**

Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς, όμως η Α.Α. μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

**Άρθρο 5ο: Λόγοι αποκλεισμού**

Αποκλείεται από τη διαδικασία οποιοσδήποτε οικονομικός φορέας:

**5.1.** Εάν υπάρχει εις βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω, περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

**5.2** Στις ακόλουθες περιπτώσεις:

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν στις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

**Άρθρο 6ο: Αποδεικτικά Μέσα**

Ο ανάδοχος, πριν την έκδοση της απόφασης ανάθεσης, θα πρέπει να υποβάλλει τα αναφερόμενα στο παρόν άρθρο πιστοποιητικά, βεβαιώσεις και λοιπά αποδεικτικά μέσα εκτός και εάν τα έχει συνυποβάλλει με την προσφορά του.

Τα απαιτούμενα έγγραφα είναι τα ακόλουθα:

**6.1** Απόσπασμα του σχετικού μητρώου (για την περίπτωση 5.1), όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 5.1.

*Εναλλακτικά, η αναθέτουσα αρχή δύναται αντί του αποσπάσματος ποινικού μητρώου να απαιτήσει:*

Υπεύθυνη δήλωση του Ν.1599/86 ως αποδεικτικό μέσο με την οποία ο οικονομικός φορέας θα δηλώνει:

α) **Στην περίπτωση φυσικού προσώπου**, ότι δεν υπάρχει εις βάρος του αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16.

β) **Στην περίπτωση νομικού προσώπου (εταιρίας)**, ότι δεν υπάρχει αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16 εις βάρος των προσώπων που αναφέρονται ανωτέρω καθώς και στην παράγραφο 5.1.

Η υπεύθυνη δήλωση υπογράφεται από το φυσικό πρόσωπο (για τις ατομικές επιχειρήσεις) ή από τον νόμιμο εκπρόσωπο του οικονομικού φορέα (στην περίπτωση εταιριών) όπως αυτός ορίζεται στο άρθρο 79Α του Ν.4412/16.

**6.2** Πιστοποιητικό (για την περίπτωση 5.2), που εκδίδεται από την αρμόδια αρχή του οικείου κράτους – μέλους ή χώρας από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων

β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα)

Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.

Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.

Πλέον των ως άνω πιστοποιητικών, προσκομίζεται υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

1. Για την απόδειξη της εκπλήρωσης των φορολογικών υποχρεώσεων, αποδεικτικό ενημερότητας εκδιδόμενο από την Α.Α.Δ.Ε.
2. Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης, πιστοποιητικό εκδιδόμενο από τον e-ΕΦΚΑ.

**6.3** Στην περίπτωση νομικών προσώπων, απαιτείται η **προσκόμιση αποδεικτικών της νόμιμης σύστασης και εκπροσώπησης.**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα **για τους ημεδαπούς** οικονομικούς φορείς προσκομίζονται:

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές του στο **ΓΕΜΗ**, προσκομίζει σχετικό **πιστοποιητικό** ισχύουσας εκπροσώπησης.

Για την απόδειξη της νόμιμης σύστασης και των μεταβολών νομικού προσώπου, γενικό **πιστοποιητικό** μεταβολών του **ΓΕΜΗ**.

Στις λοιπές περιπτώσεις τα κατά περίπτωση νομιμοποιητικά έγγραφα νόμιμης σύστασης και νόμιμης εκπροσώπησης, (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από **υπεύθυνη δήλωση** του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Οι ενώσεις οικονομικών φορέων που υποβάλλουν κοινή προσφορά, υποβάλλουν τα κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα οριζόμενα στο άρθρο 19 του Ν.4412/2016.

**Χρόνος έκδοσης και διάρκεια ισχύος των αποδεικτικών μέσων**

* Το απόσπασμα ποινικού μητρώου εφόσον έχει εκδοθεί έως τρεις (3) μήνες πριν από την υποβολή του.
* Η φορολογική και ασφαλιστική ενημερότητα θα πρέπει να είναι εν ισχύ κατά την υποβολή τους, άλλως, στην περίπτωση που δεν αναφέρεται χρόνος ισχύος, να έχουν εκδοθεί έως τρείς (3) μήνες πριν την υποβολή τους.
* Το πιστοποιητικό/βεβαίωση του οικείου επιμελητηρίου/μητρώου θα πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
* Το πιστοποιητικό εκπροσώπησης του ΓΕΜΗ, θα πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.
* Το γενικό πιστοποιητικό μεταβολών του Γ.Ε.ΜΗ. σε περίπτωση νομικών προσώπων, θα πρέπει να έχει εκδοθεί έως τρεις (3) μήνες πριν από την υποβολή του.
* Τυχόν υποβαλλόμενες ένορκες βεβαιώσεις θα πρέπει να έχουν συνταχθεί έως τρεις (3) μήνες πριν την υποβολή τους.
* Οι υπεύθυνες δηλώσεις θα πρέπει να έχουν συνταχθεί μετά την κοινοποίηση της πρόσκλησης για υποβολή δικαιολογητικών.

**Άρθρο 7ο: Εγγυητικές επιστολές**

Δεν απαιτείται.

**Άρθρο 8ο: Ισχύς σύμβασης**

Με την κοινοποίηση της απόφασης ανάθεσης η σύμβαση θεωρείται, ότι έχει συναφθεί και η υπογραφή του σχετικού συμφωνητικού έχει αποδεικτικό χαρακτήρα.

Το συμφωνητικό συντάσσεται με βάση τα έγγραφα της σύμβασης και τίθεται σε ισχύ από την ημερομηνία υπογραφής του και ανάρτησής του στο ΚΗΜΔΗΣ έως την 31/12/2024.

**Άρθρο 9ο: Τροποποίηση σύμβασης κατά τη διάρκειά της**

Η σύμβαση δύναται να τροποποιηθεί βάσει των οριζόμενων στο άρθρο 132 του Ν.4412/16, όπως τροποποιήθηκε και ισχύει.

**Άρθρο 10ο: Χρόνος παράδοσης**

Για την εκτέλεση της προμήθειας  εφαρμόζονται οι διατάξεις του Ν. 4412/16 και ιδίως των άρθρων 200 – 215. Η παραλαβή των προμηθειών θα πραγματοποιηθεί από την αρμόδια υπηρεσία που συνέταξε την μελέτη .

Σε κάθε περίπτωση ο Δήμος δεν υποχρεούται να απορροφήσει το σύνολο των ποσοτήτων, ενώ σε ενδεχόμενο που λήξει η διάρκεια της σύμβασης και οι ανωτέρω ποσότητες δεν έχουν εξαντληθεί, ο ανάδοχος δεν θα έχει κανένα δικαίωμα να διεκδικήσει οποιασδήποτε μορφής αποζημίωση από την ενέργεια αυτή. Εφόσον όμως κριθεί σκόπιμη η προμήθεια του συνόλου των ποσοτήτων για κάθε είδος, ο ανάδοχος υποχρεούται να ανταποκριθεί στην απαίτηση της Υπηρεσίας.

**Άρθρο 11ο: Σταθερότητα τιμών**

Η προσφερόμενη τιμή μονάδας θα δοθεί υποχρεωτικά σε «ευρώ». Η τιμή μονάδας της προσφοράς θα είναι σταθερή και αμετάβλητη κατά τη διάρκεια εκτέλεσης της σύμβασης και για κανένα λόγο και σε καμία αναθεώρηση δεν υπόκειται.

Στην τιμή περιλαμβάνεται η αξία των προμηθευόμενων ειδών, το κόστος μεταφοράς και φορτοεκφόρτωσής τους στους χώρους του Δήμου, κάθε άλλη απαιτούμενη δαπάνη της εργασίας απασχολούμενου προσωπικού και των ασφαλιστικών του εισφορών καθώς και οι νόμιμες κρατήσεις.

**Άρθρο 12ο: Πληρωμή αναδόχου**

Η πληρωμή θα γίνεται εφάπαξ στο 100% της αξίας του εκτελεσθέντος συμβατικού αντικειμένου κατόπιν έκδοσης εντάλματος πληρωμής στο όνομα του αναδόχου, μετά την έκδοση των σχετικών παραστατικών και την υπογραφή των σχετικών πρωτοκόλλων παραλαβής από την αρμόδια επιτροπή παρακολούθησης και παραλαβής εφόσον δεν διαπιστώθηκε καμιά απόκλιση ως προς την τεχνική περιγραφή των προμηθευόμενων ειδών.

**Άρθρο 13ο: Κρατήσεις**

Ο ανάδοχος υπόκειται σε όλες τις νόμιμες κρατήσεις, πλην του Φ.Π.Α. ο οποίος βαρύνει τον εργοδότη.

**Άρθρο 14ο: Επίλυση διαφορών**

Τυχόν διαφορές μεταξύ του εργοδότη και του αναδόχου, επιλύονται σύμφωνα με τα οριζόμενα στους Ν.3463/06, Ν.3852/10 και Ν.4412/16 και συμπληρωματικά στον Αστικό Κώδικα, καθώς και τυχόν παράλληλης σχετικής νομοθεσίας που είναι σε ισχύ.



1. **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ**  **ΜΟΝΑΔΑΣ (€)** | **ΣΥΝΟΛΟ**  **(€)** |
| 1. **ΠΡΟΜΗΘΕΙΑ ΕΦΑΡΜΟΓΩΝ** | | | | | |
| 1.1 | **Υποσύστημα Διασύνδεσης της εφαρμογής ΤΑΠ με την διαδικτυακή πλατφόρμα**  <https://tetragonika.govapp.gr> της ΚΕΔΕ**.** | Τεμ. | 1 |  |  |
| 1.2 | **Υποσύστημα Διασύνδεσης Οικονομικής Διαχείρισης με σύστημα Εντολών Πληρωμής ΔΙΑΣ** | Τεμ. | 1 |  |  |
| 1.3 | **Υποσύστημα Διαύγειας** | Τεμ. | 1 |  |  |
| 1.4 | **ΕΦΑΡΜΟΓΗ ΗΛΕΚΤΡΟΝΙΚΗΣ ΤΙΜΟΛΟΓΗΣΗΣ (Premium Έκδοση)** | Τεμ. | 1 |  |  |
| **ΥΠΟΣΥΝΟΛΟ Α** | | | | |  |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ**  **ΜΟΝΑΔΑΣ (€)** | **ΣΥΝΟΛΟ**  **(€)** |
| **2. ΥΠΗΡΕΣΙΕΣ (ΠΑΡΑΜΕΤΡΟΠΟΙΗΣΗΣ / ΠΡΟΣΑΡΜΟΓΗΣ ΣΥΣΤΗΜΑΤΟΣ - ΕΚΠΑΙΔΕΥΣΗ ΧΡΗΣΤΩΝ - ΥΠΟΣΤΗΡΙΞΗ ΠΑΡΑΓΩΓΙΚΗΣ ΛΕΙΤΟΥΡΓΙΑΣ)** | | | | | |
| 2.1 | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής Λειτουργίας **Υποσυστήματος Διασύνδεσης της εφαρμογής ΤΑΠ με την διαδικτυακή πλατφόρμα της ΚΕΔΕ.** | Ώρες | 21 |  |  |
| 2.2. | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής **Λειτουργίας Υποσυστήματος Διασύνδεσης Οικονομικής Διαχείρισης με Σύστημα ΔΙΑΣ.** | Ώρες | 28 |  |  |
| 2.3 | Υπηρεσίες Παραμετροποίησης/Προσαρμογής – Εκπαίδευσης **Υποσυστήματος Διαύγειας.** | Ώρες | 7 |  |  |
| 2.4 | Υπηρεσίες Παραμετροποίησης/Προσαρμογής – Εκπαίδευσης - Υποστήριξης Παραγωγικής Λειτουργίας **Εφαρμογής Ηλεκτρονικής Τιμολόγησης.** | Ώρες | 102 |  |  |
| **ΥΠΟΣΥΝΟΛΟ Β** | | | | |  |
|  | | | | |  |
| **ΣΥΝΟΛΙΚΗ ΚΑΘΑΡΗ ΑΞΙΑ** | | | | |  |
| **Φ.Π.Α. 24%** | | | | |  |
| **ΓΕΝΙΚΟ ΣΥΝΟΛΟ** | | | | |  |

**Ο ΠΡΟΣΦΕΡΩΝ**